Christian IV. (Pfalz-Zweibrücken)

Chrischdian de IV. (* 16. Sepdember 1722 in Bischwiller; † 5. November 1775 uff Schloss Pedderschem) war Herzoch vunn Palz-Zweebrigge.

 Lebe 
Sei Vadder war Herzoch Chrischdan de III. vunn Palz-Zweebrigge (1674–1735) aus de Berkefelder Linie vunn de Widdelsbacher. Sei Mudder die Karoline vunn Nassau-Saarbrigge (1704–1774).

Weil  Chrichdtian erchdt 13 Johre aldt war, no demm sei Vadder gestorb war, hadd senächst sei Mamma  Karoline die Regendschafft gefiehrd. Allser dann am  22. November 1740 volljährig war, hadder selbschd regierdt.

Vunn 1737 aan bis zumm 18. Auguschd 1739 hadd ma ne midd seim Bruder Friedrich zamme zumm Lerne no Leyde geschiggd. Denoh hanse derffe sogar an de franzeesische Keenischshof. Noem 20. Juli 1740 issa dann widder Hemm.

Glei denoh hadder dann, weil sischs gud ergeb had sei Schweschder Karoline Henriette middem Landgraf vunn Hesse-Darmstadt verheirad. De Goethe haddrer desweje de Name „Die große Landgräfin“ (pälz. Die groß Landgräfin) gebb.

Weesche em Luddwig de XV., derem imma gud gewollt hadd, Isser dann 1758 kadholisch worr. Chrischdian hadd a sei Neffe Karl de II. Auguschd und Max Joseph erzoh. Weil sei Bruder Friedrich noom Sibbejährische Griesch nedd Heem komm iss, sondern lieber in Esterreich geblibb iss.

Chrischdian de IV. iss, so saad ma, bei nem Unfall bei de Jachd ums Lebe komm. De Mannlich widderrum erzählt, es wär e Lungeendzindung geween.

Sachgrubb:Gschichd